Diari Oficial de la Generalitat Valenciana


Sumari del DOGV 3945, del 22-02-2001 (2001/1065)

Notificació de la resolució del recurs d'alçada amb el número R-171/2000.
-------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1065


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número R-171/2000. [2001/A1065]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Fernando Montón Matoses en nom i representació de l'entitat Proalacuas, SL, carrer de Poeta Maragall, 15 (46086 València) la Resolució del recurs d'alçada amb el número de referència interna R-171/2000.
  
Resolució
  
"Examinats els recursos d'alçada formulats per la comunitat de propietaris de la finca situada en el carrer Isaac Peral, número 60 de Burjassot, i pel Sr. Fernando Montón Matoses, en nom i representació de l'entitat Proalacuas, SL, contra la resolució del Servei Territorial d'Arquitectura i Habitatge de València, en l'expedient número 46/1G/266/1996 (DFV 232/99).
  
Antecedents de fet
  
1. La comunitat de propietaris de l'edifici de protecció oficial situat a Burjassot, carrer Isaac Peral número 60, va presentar un escrit de denúncia contra la mercantil Proalacuas, SL, davant del Servei Territorial d'Arquitectura i Habitatge de València, per deficiències constructives en l'immoble esmentat, i va enviar un perit d'aquest organisme, el qual va emetre el corresponent informe pericial, i es va acordar la incoació d'un expedient sancionador amb el trasllat del corresponent plec de càrrecs.
  
2. L'instructor de l'expedient sancionador va dictar una proposta de resolució en què considera provada que s'ha comés una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, i proposa la imposició d'una sanció pecuniària de 600.000 pessetes, així com l'ordre d'obres de reparació de les deficiències constructives.
  
3. El cap del Servei Territorial d'Arquitectura i Habitatge va dictar una resolució en què, mantenint els fonaments de dret de la proposta, va acordar la imposició d'una multa de 600.000 pessetes, així com la realització de les obres.
  
4. Contra l'esmentada resolució interposen un recurs d'alçada la comunitat de propietaris de la finca situada en el carrer Isaac Peral, número 60 de Burjassot, i el senyor Fernando Montón Matoses, en nom i representació de l'entitat Proalacuas, SL, amb les al·legacions que consten en aquests i que ací es donen per reproduïdes a fi de ser breus.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV núm. 3.648 de 20 de desembre).
  
2. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.
  
3. Presenta al·legacions la mercantil Proalacuas, SL, en les quals sol·licita que s'acorde la revocació de la resolució, ja que considera que les patologies existents en l'immoble, com són la falta d'alguns interruptors en l'entrada dels banys o presumptes clavills apareguts en algun habitatge, excedeixen de l'àmbit de la responsabilitat del promotor.
  
Discrepa, així mateix, de la qualificació de la infracció com a molt greu per tractar-se de xicotetes deficiències i amb la sanció imposada, ja que ha donat compliment a diversos dels defectes denunciats.
  
El recurs ha de ser desestimat, ja que consten en l'expedient informes del perit del Servei Territorial de 6 d'agost de 1999 i 15 de gener del 2000, en els quals s'estableix, una vegada efectuades les inspeccions de les deficiències constructives, que aquestes tenen el caràcter de greus, cosa que implica que la infracció per imperatiu legal és molt greu, concretament la de l'article 6.10 de la Llei 1/1997, de 21 de febrer, de la Generalitat Valenciana, i considera així mateix l'esmentat arquitecte tècnic, de forma objectiva i independent, atés que no té res a veure amb els interessos de les parts en conflicte, que la responsabilitat és del promotor, tenint en compte que és el propietari de l'obra, i respon de l'execució d'aquesta davant dels compradors.
  
D'altra banda hi ha reconeixement implícit en aquest sentit, ja que va efectuar part de les reparacions ordenades
  
4. La comunitat denunciant manifesta que no és cert que la promotora no tinguera permís de la propietat confrontant per a realitzar l'emblanquinament de la façana, i presenta un escrit en aquest sentit.
  
En la proposta de resolució, que va ser notificada degudament, es llevava de l'ordre d'obres la "falta d'acabament adequat de la mitgera esquerra de l'edifici", per acceptar-se, excepte una prova en contrari, la impossibilitat de fer l'emblanquinament exterior, sense que la comunitat en aqueix moment del procediment presentara al·legacions a aquesta proposta, per la qual cosa es va mantenir en la resolució aquest criteri.
  
En ser el procediment administratiu sancionador equiparable al penal de faltes, han de regir els principis que inspiren a aquest, segons reiterada jurisprudència, per la qual cosa no pot revocar-se la resolució en aquest apartat imposant a més l'esmentada ordre d'obres, ja que això implicaria agreujar la situació anterior de l'expedientat, segons s'estableix l'article 113.3 últim paràgraf, de la Llei 30/1992, de 26 de novembre, modificada per la Llei 4/1999, de 13 de gener.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar els recursos d'alçada formulats per la comunitat de propietaris de la finca situada en el carrer Isaac Peral, número 60 de Burjassot, i pel senyor Fernando Montón Matoses, en nom i representació de l'entitat Proalacuas, SL, contra la Resolució del Servei Territorial d'Arquitectura i Habitatge de València de 21 de març de 2000, la qual queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga interposar qualsevol altre recurs que estime oportú.